Številka: 013-3/2021/

Datum: 26.11. 2021

### ZAPISNIK

**2. seje Sveta za invalide Republike Slovenije,**

ki je bila v torek 26. 11. 2021, ob 10.00**,**

MS Teams

**Navzoči člani:** Vojmir Drašler (MZI), Simon Žorga (MK), dr. Manica Jakič Brezočnik (MIZŠ), Lea Kovač (ZRSZ), mag. Dean Premik (ZPIZ) Simona Smolej (IRSSV), Drago Perkič (ZZZS), Karl Destovnik (ZIZRS), dr. Irena Ceglar (SOUS), mag. Mateja Toman (INV. ORG), Klavdija Poropat (INV. ORG), dr. Katja Vadnal (INV. ORG) in Anton Petrič (INV. ORG).

**Odsotni:** Tanja Dular (MDDSZ), Mateja Urbančič (MF), Damijan Jagodic (MZ), Jadranka Kološa Rop (MJU), dr. Aleksandra Tabaj (URI Soča), Drago Koprčina (INV. ORG) in Emir Okanović (INV. ORG), Brane But (INV.ORG)

**Ostali navzoči:** Saša Mlakar (MDDSZ) in Mojca Korenjak (tol. znak. jez.)

**PREDLAGAN DNEVNI RED 2. seje tretjega mandata Sveta za invalide RS:**

1. Pregled zapisnika 1. seje Sveta za invalide RS

2. Pregled in potrditev Poslanice ob mednarodnem dnevu invalidov

3. Razno

**Ad.1**

Uvodoma je člane Sveta za invalide RS nagovorila predsednica Mateja Toman in povedala, da je sodelovala na odborih v DZ pri obravnavi novele Zakona o igrah na srečo (MF) ter obenem opozorila na napako pri prejšnjem zapisniku kjer je zmotno tekel pogovor o Zakonu o lastninskem preoblikovanju Loterije Slovenije (MIZŠ) namesto Zakonu o igrah na srečo. V 1. zapisniku se je to napako popravilo.

Nato je predsedujoča dala na glasovanje dnevni red.

Nato je dala v obravnavo zapisnik prve seje, ki je bil sprejet s prej navedenim popravkom. (že popravljeno)

**SKLEP 1.:** Člani Sveta so soglasno potrdili predlog dnevnega reda.

**SKLEP 1.2:** Člani Sveta so potrdili zapisnik prve seje Sveta za invalide RS.

**Ad.2**

V nadaljevanju so člani Sveta za invalide RS podali mnenja na poslanico ob mednarodnem dnevu invalidov, 3. decembru 2021. Dogovorjeno je bilo, da se poslanica dopolni in da člani, ki še niso podali pripomb (nekateri so jih že do te seje) pošljejo pisne popravke. Poslanica se v ponedeljek 29.11.2021 odda v PR službo Ministrstva za delo, družino, socialne zadeve in enake možnosti (MDDSZ), da jo 2.12.2021 pošljejo medijem po njihovi adremi mi in objavijo novico 3.12.2021 na spletni strani MDDSZ.

**SKLEP 2.:** Člani Sveta za invalide RS so se seznanili s poslanico in se dogovorili, da do ponedeljka 29.11.2021 pošljejo popravke. Poslanica gre nato v objavo.

**Ad.3**

Člani Sveta za invalide se dogovorijo, da bodo v prihodnje natančno sledili spremembam invalidske zakonodaje in čimprej urgirali pri pristojnih organih, da predstavijo zakone in novele zakonov Svetu za invalide RS.

Svetu bi morala trenutno biti predstavljena Zakon o igrah na srečo, ki gre v drugo branje, ter Zakon o dolgotrajni oskrbi. Člani Sveta pa bi na zakona morali dajati svoja stališča.

Glede na to, da Vlada velikokrat zaobide Svet za invalide RS, ki je neodvisen tripartitni organ in deluje kot obvezni posvetovalni forum o vprašanjih invalidske politike, je še toliko bolj nujno, da se oblikuje Svet za invalide RS na podlagi pripravljenega osnutka Zakona o Svetu za invalide Republike Slovenije. Člani sklenejo, da bodo ponovno, kot prioriteto svojega dela podprli osnutek Zakona in podali pobudo, da Vlada podpre novo obliko neodvisnega organa Sveta za invalide RS.

V nadaljevanju se člani dogovorijo, da se postopki deinstitucionalizacije predstavijo v dveh delih: prvi del bi predstavilo MDDSZ v prvi polovici januarja 2022 in v drugem delu bi predstavitvi pripravili Ministrstvo za infrastrukturo in Ministrstvo za okolje in prostor.

**SKLEP 3.:** Člani Sveta za invalide RS sklenejo podati ponovno pobudo (komu?) za sprejetje osnutka Zakona o Svetu za invalide Republike Slovenije.

Predsednica je zaključila sejo.

Zaključek seje: 11:00

Pripravila:

Saša MLAKAR mag. Mateja TOMAN

S E K R E T A R K A P R E D S E D N I CA